Kas nii sobib?
Aitäh.
Lugesin artiklit sinu võidust.
See on vägev, et võitsid Alexandre Léger' tütart.
Kahju temast. Kodumaal hakkab meedia teda tümitama.
See on talle üsna piinlik.
Väga tore, et minu pärast muretsed,
aga lahing pole veel läbi. See oli vaid üks kaotus.
Ma ei räägi hästi jaapani keelt, aga mõistan üsna palju.
See on jabur.
Olen nõus.
Su isa ei rääkinud mulle sinust iial.
Sain alles juristi juures teada, et tal tütar oli.
Ma pole üllatunud.
Vaadake mind.
Kas saate püsti tõusta, palun?
Niisiis...
oled siin päranduse pärast?
Olen siin oma päranduse pärast.
Paistab, et su isa arvas teisiti.
Pöörake teineteise poole.
Ja sinu isa?
Mida tema sellest arvab?
Liikuge lähemale.
Lähemale.
Arvan, et sellest piisab.
Jah. Aga natuke veel.
Kas saate teineteisele naeratada, palun?
Kas pakun veel teed?
Mulle aitab.
Kas saad mu abikaasa kutsuda?
Me jääme hiljaks.
Teen seda.
Jaapanlased on võidust elevil,
kuna vastane tuleb Prantsusmaalt, veini kodumaalt.
Teisest küljest pole see Tominede puhul üllatav,
sest nad on alati püüelnud täiuslikkuse poole...
Teda pole tema toas.
Paistab, et ta ei ööbinud siin.
Number, millele helistasite, ei vasta hetkel.
Ta väidab, et peab selle isiklikult andma.
Palun.
Vabandage mind.
Honoka.
Kas soovid ka?
Kaunis, eks ju?
CHASSANGRE'I VEINIISTANDUS 1990. A
Thomas, lõpeta. Ole me külaliste vastu kena, Thomas.
Vabandage, ta ei hiline tavaliselt, aga nüüd...
Oh ei. Ära muretse. See on osa prantsuse sarmist.
Siit tuleb meie veiniekspert.
Saage tuttavaks mu hea sõbra ja eksperdi Alexandre Léger'ga.
Tere kõigile! Vabandage hilinemise pärast.
Alustame degustatsiooni. Eks ole?
Palun tulge minuga.
Kelleks ta end peab?
See on kohalik vein.
1984. a aastakäik.
Märkate, et selles on mõnusat ümarust.
See on puuviljane ja samas tanniinine.
See on kompleksne vein, milles on erinevaid viinamarjasorte.
Grenache, Syrah, Mourvèdre, Cinsault,
Terret noir,
Counoise,
Vaccarèse, Muscardin,
Clairette, Piquepoul, Roussanne, Bourboulenc, Picardan.
Pole lihtne, eks?
Kas see on te parim vein?
See on üsna tavaline.
Tavaline?
See on Grand Cru, millel on üsna hea maine.
See on väga menukas.
Kui veinimüüjad seda ostavad,
pole see veel hea vein.
Ei, muidugi mitte.
Tahan maitsta haruldast, iseloomuga veini,
mida Jaapanist ei leia. Selleks siin olemegi.
Mida ta ütles?
Hr Onoyama soovib teile edu. Prl Tominele on raske muljet avaldada.
Hea küll.
Võtan väljakutse vastu.
Teil on õigus, preili.
Kallite veinide domineerimine on nõme.
Enamasti maksame margi eest.
Olge lahke. Sellel veinil on tugev iseloom.
Philippe müüb seda vähe ja sellest on kahju.
Näete siis!
Kuhu te homme lähete?
Cairanne'i, Domaine de la Touche Poupeaux'sse.
Kas teate neid?
See on mõttetu.
Peaksite külastuse ära jätma.
Ma tunnen Géraldi. Ta pakub ebahuvitavaid veine.
Võin tutvustada teile palju andekamat veinimeistrit.
Ta võõrustab teid meeleldi. Eriti, kui mina teid saadan.
Suur tänu, hr Léger. Olete väga lahke.
Võtke heaks.
Tänan veel kord, hr Chassangre.
See oli unustamatu päev.
- Olete alati teretulnud. - Aitäh.
Hr Léger?
Ülikool, milles ma õpetan, tahab enoloogiakursust andma hakata.
Tahame end paremini välisturgudele avada.
Kui külastate Jaapanit või sinna tööle tulete, võtke ühendust.
See on teist lahke, kuid hetkel on mul teised plaanid.
Hr Chassangre?
Tahaksin väga teie erilist veini osta.
Seda, mida hr Léger meile maitsta andis.
Sinu Mourvèdre Counoise.
Ta tahab seda osta.
Tahan osta 50.
Jah, kastis on 12 pudelit, nii et pigem siis 48.
50 on võimatu, kastis on 12 pudelit.
Ei. 50 kasti. Ja need tuleb Jaapanisse saata.
Saatmine maksab terve varanduse.
Preili Tomine on firma Tomine Teemandid pärija.
Vahest olete sellest kuulnud?
Saadame selle ära. Pole probleemi.
Lisaks võime nad kõik õhtul peole kutsuda.
Jajah, muidugi. Hea mõte.
Muidugi.
Tähistame täna saagikoristuse lõppu
ja olete kõik kutsutud.
- Suur tänu. - Tulge!
Tulge, näitame teile prantsuse tantse.
Oled sama punane kui vein.
Vähe veel.
Pidu on alles alanud.
Ta on ilus.
Nagu näitleja.
Hirokazu.
Su sõprus tähendab mulle palju.
Kas sa mõistad?
Vabandust.
Ma...
Ma jõin liiga palju.
See ei kordu.
Ettevaatust!
Viimased uudised vapustavast võistlusest Alexandre Léger' pärandusele Jaapanis.
Panused on ääretult kõrged.
Erakordne veinikelder,
mille väärtuseks on hinnatud 120 miljonit eurot.
Alexandre Léger teenis oma varanduse
20 aastat tagasi loodud Léger' veiniteatmikuga,
mis muutis igaveseks enoloogia...
Jah?
Marianne Léger?
- Jah. - Kirjutage palun alla.
Aitäh.
- Nägemist. - Nägemist.
Kallis Marianne,
tahan, et puistad minu põrmu Philippe'i maale.
Anna andeks, et ma polnud sulle toeks, nagu sina mulle olid.
Ma ei suutnud iial sind õnnelikuks teha.
See on mu suurim kahetsus.
Piparmünt, puuvili, magus vürts, mesi, küpsetis...
...me ei saa neid kaht meelt eraldada.
Mõlemad tajuvad erinevalt magusat veini,
puuvilja või lille.
Me ei räägi lilledest, hr Dupuis.
Teid kuulates on tunne, et kuulan vana Lamarquange'i,
kes rääkis punase veini puhul pojengidest ja valge veini puhul kuslapuust.
Ma ei suuda uskuda, et Rollin komisjonis on.
Ta pole veinitootja, vaid rahaahnitseja.
- Sa liialdad. - Ei liialda.
Ta on kuradi petis, kes müüb kallilt sitta veini!
Alexandre, saa sellest üle.
Meid ei huvita, mida temast arvad. Unusta see.
Kui diplomi kätte saan, näitan talle koha kätte.
Ja tema on üleolev?
Ära lase end nende mängu tõmmata.
Alexandre.
- Muidugi mitte. - Aitäh.
Minu kord.
Hr Léger?
Tere hommikust.
Hr Léger, õnnitleme.
Läbisite pimedegustatsiooni
mängleva kergusega.
Suur tänu.
Nüüd aga arutame teie uurimistööd
„Mõtisklusi Prantsuse veini tulevikust“.
Ütlete:
„Prantsuse veinimaailm on monarhia, kus Bordeaux peab end kuningaks
ja rahal on absoluutne võim.“
Mida selle all silmas peate, hr Léger?
Esiteks ei taha ma kõiki Bordeaux' veine ühte patta panna.
Väljendan lihtsalt oma arvamust iganenud lähenemisest.
Kogu aeg tunnustatakse samu veine,
eirates innovatsiooni ning riske võtvaid veinitootjaid.
Kas teid häirivad suured veinimajad, hr Léger?
Mainekad veinid?
„Mainekad veinid“.
See on suur küsimus.
Teate,
kui sportlane võidab tähtsa tiitli, läheb see mängu tagasi
ja sportlane näeb vaeva.
Ta pingutab isegi rohkem, et järgmisel aastal poodiumile jõuda.
Miski pole kivisse raiutud. Midagi ei võideta ette.
Ent kui kuulen sõna „mainekas“,
kõlab see nagu aadlitiitel.
Elu lõpuni määratud staatus. See pole loogiline.
Traditsioonid pole loogilised?
- Ma ei öelnud seda. - Seda ma kuulsin.
Või peate selgitama.
Soovite, et selgitan?
Mõtlen seda,
et mõned suured veinimajad, millest räägite,
kipuvad loorberitele puhkama jääma
ja loodavad oma „mainekale“ nimele,
tegemata midagi, et seda õigustada.
Ja see on häbiväärne.
Minu meelest
on nad vulgaarsed veinimarkide müüjad ja neil pole kohta meie ökosüsteemis.
Kas soovite mõnd nime jagada?
Ei. Nad tunnevad end ise ära.
On alles jobud!
Jah, sul on õigus. Ongi.
Kas tunned end paremini?
Kõik on pekkis. Mida ma teen?
Keerasin käki kokku. See on minu süü.
Hei. Lõpeta.
Rahune.
Alati on lahendus. Mõtleme midagi välja.
Hei.
Mõtleme midagi välja.
Õppejõud Alexandre Léger.
Enoloogiakursus, ruum 227.
Läki.
Vaevalt see su isale meeldib.
Mind ei huvita, mida ta arvab.
Õpetan teile tänavu enoloogiat.
Nii palju, kui seda üldse õpetada saab.
Tere, prl Tomine.
Suur au on teid meie ülikoolis näha, hr Léger.
Alustan esimest semestrit, selgitades seost kunsti ja veini vahel.
Minu arust on neil tihe side.
Esmalt tahan asja tuuma juurde asuda.
Teooria on hea.
Kuid praktika on parem.
Veini ei saa sõnadega väljendada.
Seda tuleb nuusutada...
maitsta
ja kogeda.
Seega unustage hetkeks oma aju ja laske meeltel rääkida.
Eelkõige on küsimus tundlikkuses.
Vastuvõtlikkuses.
Niisiis...
kes maitsta soovib?
Kes end õilsa eesmärgi nimel ohverdab?
Olge nüüd. See pole eriline piin.
Või olete vales loengus.
Hr Léger,
tudengid ei tohi loengus alkoholi tarbida.
See võib pahandusi tuua.
Teete nalja, eks?
Loobusime kõigest, et selles uberikus elada ja munki õpetada.
- Su võitlusvaim on kõrge. Vinge. - Nad ei tahtnud veini maitstagi.
Mida ma peale hakkan?
Rumal oli siia tulla. Poleks pidanud seda tegema.
Ma ei tule siin toime.
Tuled küll, Alexandre.
See on ka minule raske.
Kavatsen sõpru leida ja seda kuradi linna tundma õppida.
Nii et võta end kokku.
Ära käitu nii ja aita kastid lahti pakkida.
Jah, vabandust.
Sul on õigus.
See võtab lihtsalt aega.
Kui tahad, et nad veini maitseksid, tee seda väljaspool ülikooli.
Nägin üht baari, mis sobiks ideaalselt.
Ja lõpetuseks maal Itaalia barokiajastust.
„Puuviljad ja jasmiin“.
Selle maalis naine nimega Fede Galizia.
Jah, prl Tomine?
Hr Léger, see on ilus, ent kuidas see veini puutub?
Küll te näete. Uskuge mind.
Saate järgmises loengus teada.
Kohtume reedel.
Ja ärge unustage esitada analüüsi Fede Galizia maalist.
Nendega, kellele see huvi pakub,
võime jätkata seda loengut täna õhtul
La Kachetto veinibaaris.
Kell 20.00.
Mida ta ütles?
Kell 20 La Kachetto veinibaaris.
Ta annab loengu La Kachetto veinibaaris.
- Kas tuled? - Muidugi.
Tere.
Tere õhtust.
Hea küll.
Asume tööle.
Tubli töö.
Esiteks
tahan treenida teie nina.
Haistmismeel on kõige olulisem meel.
Niisiis...
Kes alustab?
Hea küll.
- Kas vajad abi? - Pole vaja.
Preili Tomine.
Mis lõhna tunnete?
Litši.
Lihtne. Ingver.
- Basiilik. - Suurepärane.
Ja see.
Mis see on?
Röstitud seesam.
Võrratu.
Tubli töö.
Viiest neli.
Ainult üks on jäänud.
Apelsiniõis.
See...
See on õige.
Vapustav.
Palju õnne.
- Aitäh. - See avaldas muljet.
Niisiis,
kes järgmine on?
Vabanda, et hilinesin.
Millest selline teatraalsus?
Tahtsin sulle alandlik geiša olla.
Ma ei tunne enam oma jalgu. See on kohutav asend.
- Kas oled vintis? - Veidi.
Mul oli janu.
Joon Jaapani õlut. Tahad ka?
Meil on, mida tähistada!
Honoka lepitas vist mind Itaalia veinidega ära.
Ma ei oodanud seda!
Mul jääb see Barolo meelde.
Ta on väga andekas.
Sa ei küsigi, mida me tähistame?
- Sul on ükspuha. - Muidugi pole.
Vabandust. Ütle mulle.
Sain Prantsuse instituuti tööle.
Hakkan kõigi kultuuriürituste eest vastutama.
See on imeline!
- Tubli töö, kullake. - Kas sa mõistad?
Tutvume paljude inimestega. Saame sellest korterist välja.
Olen su üle uhke.
...1978.
Hüva, hr õppejõud. Teie kord.
Te lubasite.
See on Saint-Émilion Grand Cru a Couvent des Jacobins 1961. a.
Te isegi ei maitsnud seda.
Kas ma eksin?
Ei.
See on vapustav.
Kuidas nii kiiresti saite?
Kiirus pole oluline.
Oluline on peas süsteem luua.
Küll sa jõuad sinna.
Vabandust, ma pean minema. Soovin, et saaksin jääda, aga...
Härra? Kas võime enne te lahkumist pilti teha?
Jah, ikka.
Hernesupp!
Vinge. Hästi!
Hüva. Nägemist kõigile.
- Nägemist. - Aitäh.
Honoka, kas võin su koju viia?
Ma jään veidi kauemaks.
Kell on palju, su isa hakkab muretsema.
Sa võid minna.
Homme näeme!
Kes järgmine on?
Jah! Minu kord. Anna tulla. Las ma teen seda!
Hilinesid.
Mis särk see on? Oleksid võinud pingutada.
- See on mu tahumatu stiil. Ei meeldi enam? - Mitte eriti.
Tule. Tahan sind kellelegi tutvustada.
- Ei! - Tule!
Jacques, see on mu abikaasa Alexandre.
Alexandre, see on Jacques Fusier.
- Rõõm tutvuda. - Tere õhtust.
Tal on Tokyos imeline kirjastus. Ta andis välja raamatu „Fusier' veinid“.
Marianne on teist palju rääkinud.
Teil on võrratu abikaasa.
- Jah. - Marianne?
Vabandust, jätan teid.
Miks te siia kolisite?
Asi oli trüki- ja paberikvaliteedis.
Prantsusmaal oli raske leida, mida soovisin,
ja mu naine on jaapanlane.
Aitäh.
Terv...
Mis odav vein see on?
Vabandage.
Jahmatav, et sellist Prantsuse saatkonnas pakutakse.
Ärge jooge seda, paha hakkab.
Lugesin teie uurimistööd. Olete endiselt nii radikaalne?
Jah. Prantsuse probleemiks on snobism.
Tere õhtust.
Arvame, et oleme parimad, kuid maailm muutub.
Austraalias, Ameerika Ühendriikides ja peagi ka Hiinas.
Maitsesin hiljuti erakordset veini Lõuna-Aafrikast.
- Kas sooviksite sellest kirjutada? - Lisaks teistele asjadele.
Tahaksin näidata tarbijatele uut vaatenurka.
Kuidas kõik prantslased joovad veini,
kuid vaid käputäis neist neid teatmikke ostab?
Eeldan, et mõtlete ka minu teatmikku?
Sirvisin seda.
See keskendus klassikale.
Vahel on hea ka klassikat tunda.
Inimesed vajavad abi, kas pole?
Ma ei nõustu.
Inimesed on rafineeritumad, kui arvame.
Maitsemeel areneb kiiresti ja inimesi ei peaks toladeks pidama.
Ma ei anna teile nõu,
kuna tundute olevat inimene, kes seda nagunii ei järgiks.
Siiski kirjutas keegi kunagi: „Vihase mehe õnnetus on see,
et tal on palju öelda, kuid teda harva kuulatakse.“
Sellest on kahju.
Jätan teid mõnusat õhtut veetma. Pean oma naise juurde naasma.
Sul tuli järsku su perekond meelde?
Tahan sinult midagi küsida.
Mida?
Miks sa ei öelnud mulle,
et tundsid Alexandre Léger'd?
Sest ma ei tunne teda.
Kuidas sa siis seda selgitad?
Jah, see oli terve igaviku eest.
Osalesime su isaga uudishimust,
aga meid ei huvitanud eriti vein.
Oled iial näinud mind kasvõi pokaali veini joomas?
Ei, mitte kunagi.
See on tõsi.
Aga oleksid võinud mulle öelda,
et teda tundsid.
Kellegagi kohtumine ei tähenda, et teda tunned.
Hästi.
Lasen sul tööd jätkata.
Muide,
kas oled oma isa näinud?
Ei. Miks küsid?
Niisama.
Lähen sinnapoole.
Ma lähen sinnapoole.
Tead, et nii tundlik maitsemeel on nii vähese kogemusega haruldane.
Sul on võrratu maitsemälu. See on anne.
Aitäh.
- Kena õhtut. - Kena õhtut teilegi.
Hei, sina.
Ärka üles.
Kas oled kombes?
Kas saad püsti?
- Jajah. - Kas vajad abi?
Eile öösel toimus üks intsident.
Vahetult pärast õhtut La Kachettos.
Rektor kuulis sellest.
Ta otsustas selle intsidendi tõttu mu kursuse ära jätta.
Sellest on kahju.
Eriti mõne väga andeka inimese pärast.
Tänan teid usalduse eest ja soovin kõike parimat.
- Kas tohib? - Jah.
Mida te joote?
Meursault, Clos de la Barre, Domaine des Comtes Lafon, 1988. a.
Ma ei tea, kuidas naisele juhtunust rääkida.
See pole teie süü.
See on sinust väga lahke,
aga oleksin pidanud aimama, et asi võib käest minna.
Olete kõik nii noored.
Lähed endiselt sinnapoole?
Vabandust.
Hei.
Kas tahad midagi olulist rääkida?
Ülikoolist helistati.
Pidasid vastu kolm kuud,
kauem, kui arvasin.
Kursus jäeti purjus tudengi pärast ära.
Kas see pole jabur?
Su meetod polnud eriti jaapanipärane...
Küsin Philippe'ilt, kas saan ta istanduses töötada.
Tahad Avignoni naasta?
Ma ei tea.
Aga minu töö saatkonnas?
Mulle meeldib siin.
Prantsusmaal ei oota sind midagi head.
Siin on su võimalus, Alexandre.
Nüüd on hea kirjutada oma veiniteatmik, sul on aega seda teha.
Õpetamine pole sulle iial meeldinud.
Võibolla.
Ma ei taha istuda päev läbi siin koopas
ja peenraha eest veinist kirjutada, kuni sa töötad.
Usalda mind.
- Miks me siia tulime? - Ühel päeval tänad mind.
Marianne!
- Tere. - Tere, Jacques.
- Kuidas läheb? - Hästi, aga sul.
Kas oled sellele mõelnud?
Jah, Alexandre on saanud kaks pakkumist teatmiku kirjutamiseks,
aga ta on kangekaelne.
Sina peaksid seda tegema. Oled selle kirjastamiseks õige inimene.
Kas ma saan midagi lugeda?
Mitte ilma avansita.
Oled nii tema agent kui abikaasa.
Jah.
Alexandre, kas sul on midagi ebatavalist pakkuda?
Mu naine kardab mul rääkida lasta, kuna olen liiga sirgjooneline.
Võin liiga otsekohese jutuga kõik rikkuda.
Mõni võib õigusega väita, et seetõttu kuulatakse mind harva.
Usun, et see on ka mu tugevus.
Inimesed tahavad tõelist arvamust veinist.
Ausat, kompromissitut ülevaadet,
mis sunniks veinitootjaid täiuslikkust taotlema.
Teatmikku, milles ei kaheldaks.
Vabanda, kas ta on alati selline?
Jah, aga ma ikka armastan teda.
Tõin teile selle.
See on mu kursusekaaslase Hirokazu vabandus.
Tal oli liiga häbi ise tulla.
Aitäh.
Proovin seda lugeda.
Kas naasete Prantsusmaale?
Ei.
Mida sa siin teed?
TAI
Paat on seal.
- Siin? - Jah.
- Võime paadile minna? - Jah?
Hästi. Tänan.
Kus sa oled?
Tundub, et su mõtted on mujal.
Ei, vabandust. Mõtlen teatmikule. Ongi kõik.
Kas asi ei edene?
Olen veidi graafikust maas.
Jacques on kaks korda pinda käinud.
- Tahad, et loen seda? - Ei.
Kardan, mida sa ütled.
Lasen sul lugeda, kui olen lõpuni rahul.
Hästi.
Meie terviseks.
Oled kombes?
Jah, olen kombes.
Lihtsalt peaksin nüüd mõne kuu sellest hoiduma.
Kas oled õnnelik?
Jah. Muidugi olen.
- Hei. - Hei.
Olid kaua ära.
Kuidas eksamid läksid?
Lihtsalt.
Marianne on rase.
Üritasime juba Prantsusmaal last saada, aga kaotasime lootuse.
Arvasime, et seda ei juhtu, ega mõelnud sellele,
kuid seal...
Ma saan lapse.
Honoka, vaata mind.
Oled mulle ülimalt kallis.
Honoka.
Honoka!
Mis toimub?
Palun räägi.
Honoka.
Ma olen rase.
KUUS KUUD HILJEM
PÕHINEB TADASHI AGI/SHU OKIMOTO MANGAL “KAMI NO SHIZUKU”
Tõlkinud Vova Kljain